Index demokracie

Index demokracie () je index vydávaný časopisom The Economist, ktorý meria mieru demokracie v 167 krajinách sveta. Prvýkrát bol vydaný v roku 2006 a odvtedy je publikovaný zväčša každý rok.

Tento index rozlišuje medzi dvoma typmi demokracie a dvoma typmi režimov: úplné demokracie, neúplné demokracie, hybridné režimy (miešanie autokracie a demokracie) a autoritárske režimy.

Podľa Indexu demokracie z roku 2019 je Nórsko najdemokratickejšou krajinou na svete s celkovým počtom 9,87 z 10 možných bodov, zatiaľ čo Severná Kórea, označená ako autoritársky režim, je na poslednom mieste s 1,08 bodmi. 76 štátov je uvedených ako demokracie, 22 z nich ako „úplné“ a 54 ako „neúplné“. Podľa indexu je 37 krajín klasifikovaných ako „hybridné režimy“ a 54 ako „autoritárske režimy“. 48,4 percenta svetovej populácie žije v demokracii a 51,6 percenta nie. 

Slovensko je podľa indexu „neúplnou demokraciou“ a nachádza sa na 42. mieste. Najlepšie hodnotenie získalo v kategórii Volebný proces a pluralizmus, naopak najhoršie v kategóriach Politická účasť a Politická kultúra.

Podobný rebríček demokracie vydáva organizácia V-Dem Institut.

Metodika 
Index demokracie je založený na 60 otázkach, pričom každá obsahuje tri, niekedy iba dve možné odpovede. Odpovede získavajú 0 alebo 1 bod, pri troch možnostiach jedna z odpovedí získa pol bodu. Väčšina odpovedí je odborných posudkov a nie je uvedené, koľko a akí odborníci sa na nich podieľali. Niektoré odpovede vychádzajú z verejných prieskumov v každej krajine. Ak pre krajinu neexistujú údaje z prieskumu, je medzera vyplnená výsledkami z porovnateľných krajín a odbornými posudkami.

Faktory pri vytváraní Indexu demokracie sú:

 Volebný proces a pluralizmus. Príklad: „Sú voľby slobodné a spravodlivé?“ - a) sú slobodné a spravodlivé (1 bod), b) sú slobodné, ale nespravodlivé (0,5 bodu), c) nie sú slobodné ani spravodlivé (0 bodov).
 Fungovanie vlády. Príklad: „Určujú slobodne zvolení poslanci vládnu politiku?“ - a) áno (1 bod), b) majú výrazný vplyv (0,5 bodu), c) nie (0 bodov).
 Politická účasť. Príklad: Podiel občanov, ktorí podľa prieskumu World Health Survey sledujú politiku v médiách (rozhlas, televízia, noviny). - a) nad 50% (1 bod), b) 30 - 50% (0,5 bodu), c) pod 30% (0 bodov).
 Politická kultúra. Príklad: „Existuje dostatočný sociálny konsenzus, ktorý podporuje stabilnú a fungujúcu demokraciu?“ - a) áno (1 bod), b) áno, existujú však vážne pochybnosti a riziká (0,5 bodu), c) nie (0 bodov).
 Občianske práva. Príklad: „Používa štát mučenie?“ - a) nie (1 bod), b) áno (0 bodov).

Body krajiny v každej oblasti sa sčítajú, vynásobia 10 a vydelia počtom otázok. Celkový index je výsledkom priemeru z 5 oblastí.

Režimový index 

Poznámka: Index sa vzťahuje iba na obyvateľstvo tých 167 krajín, ktoré sú zahrnuté v indexe. Niekoľko menších štátov je vylúčených, čo je však v porovnaní so súčasnou celkovou odhadovanou svetovou populáciou takmer irelevantné.

Regionálny index (2019)

Index 2019

Referencie

Zdroje 
Index demokracie 2006 vo formáte PDF (anglicky) (101 kB)
Index demokracie 2008 vo formáte PDF (anglicky) (533 kB)
Index demokracie 2010 vo formáte PDF (anglicky) (3078 kB)
Index demokracie 2011 vo formáte PDF (anglicky)
Index demokracie 2012 vo formáte PDF (anglicky)  (917 kB)
Index demokracie 2013 vo formáte PDF (anglicky) 
Index demokracie 2014 vo formáte PDF (anglicky) (852 kB)
Index demokracie 2015 vo formáte PDF (anglicky) (772 kB)
Index demokracie 2016 (referenčná stránka; anglicky)
Index demokracie 2017 vo formáte PDF (anglicky) (1914 kB)
Index demokracie 2018 vo formáte PDF (1677 kB)
Index demokracie 2019

Demokracia
Rebríčky